Document ID: /roh_data/filtered/fineweb-2-filterrobots_roh.jsonl.gz/48965

En la categoria sport è vegnida undrada la gruppa da cursas d’orientaziun Cuira (OLG). I sa tracta qua d'ina da las pli grondas uniuns da cursas d'orientaziun da la Svizra. La OLG Cuira organisescha e maina tras davent da cursas per in e scadin fin tar campiunadis svizzers.
En la categoria unitad e convivenza ha survegnì l’Associazione Animazione Terza età da la Val Puschlav il premi. L'Uniun è vegnida fundada il 1993 ed ha 120 voluntaris che s'occupan dal bainstar da la populaziun attempada.
La Fondazione Cultura e territorio Cama è vegnida onurada en la categoria cultura. La finamira da l'uniun èsi da mantegnair e far reviver ils grottos en da Cama en la Val Mesauc.
Ed en la categoria sanadad ha survegnì il project roundabout da la crusch blaua grischuna il premi. roundabout è ina rait da Streetdance per mattas tranter 8 e 20 onns. Las 12 gruppas en differentas regiuns dal Grischun han tuttas manadras voluntaras.
Il Prix benevol Grischun è vegnì surdà per la quarta giada. Onuradas vegnan mintgamai organisaziuns ed uniuns che s’engaschan a moda voluntaria per il bainstar da la populaziun.
RR novitads 18:00